**

# Materiál na rokovanie

**Hospodárskej a sociálnej rady SR**

# dňa 7.12.2015

**K bodu č. 5)**

**Stanovisko k**

**Štátnemu programu sanácie environmentálnych záťaží (2016 – 2021)**

**Všeobecne k materiálu:**

Predkladaný ŠPS EZ (2016-2021) obsahuje všeobecnú časť (základné údaje, základné pojmy, definície a princípy a charakteristiku aktuálneho stavu v oblasti environmentálnych záťaží), vyhodnotenie záväznej a smernej časti ŠPS EZ (2010-2015) a záväznú a smernú časť ŠPS EZ (2016-2021). Určuje rámcové úlohy na postupné znižovanie negatívnych vplyvov environmentálnych záťaží na ľudské zdravie a životné prostredie. Stanovuje priority, ciele a programové opatrenia rozdelené do krátkodobých, strednodobých a dlhodobých časových horizontov, definuje časový a vecný harmonogram realizácie prác v oblasti riešenia environmentálnych záťaží na obdobie rokov 2016-2021, s určením najrizikovejších environmentálnych záťaží navrhnutých na riešenie z hľadiska potreby prieskumu pravdepodobných environmentálnych záťaží a potreby vypracovania rizikovej analýzy, z hľadiska potreby monitoringu environmentálnych záťaží a z hľadiska potreby realizácie sanácie environmentálnych záťaží. Odhaduje finančné výdavky na riešenie problematiky environmentálnych záťaží a identifikuje zdroje krytia finančných výdavkov potrebných na realizáciu prieskumu, vypracovanie rizikových analýz, realizovanie sanácie a monitoringu environmentálnych záťaží.

**Pripomienky k materiálu:**

ZMOS k materiálu pripomienky neuplatňuje.

**Záver:**

ZMOS navrhuje, aby HSR SR odporučila predložený materiál na ďalšie konanie.

**Michal Sýkora**

**predseda**